ᱵᱟᱨᱟᱬᱟᱥᱤ ᱦᱚᱱᱚᱛ

ᱵᱟᱨᱟᱬᱟᱥᱤ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱷᱚᱨᱚᱢ ᱥᱚᱦᱚᱨ ᱵᱟᱨᱟᱬᱟᱥᱤ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱟᱨᱟᱬᱟᱥᱤ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ, ᱡᱟᱦᱟᱸ ᱨᱮ ᱯᱩᱱᱭᱟᱹ ᱦᱚᱱᱚᱛ (ᱵᱟᱨᱟᱬᱟᱥᱤ ᱥᱟᱶ) ᱢᱮᱱᱟᱜᱼᱟ ᱾

ᱱᱚᱣᱟ ᱫᱚ ᱢᱤᱨᱡᱟᱯᱩᱨ ᱦᱚᱱᱚᱛ, ᱡᱳᱣᱱᱯᱩᱨ ᱦᱚᱱᱚᱛ, ᱜᱟᱡᱤᱯᱩᱨ ᱦᱚᱱᱚᱛ, ᱪᱟᱱᱫᱳᱞᱤ ᱦᱚᱱᱚᱛ ᱟᱨ ᱵᱷᱟᱫᱳᱦᱤ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱜᱟᱝᱱᱟᱹᱭ ᱫᱷᱟᱨᱮ ᱫᱚ ᱦᱚᱱᱚᱛ ᱛᱟᱞᱟ ᱛᱮ ᱟᱴᱮᱫ ᱟᱠᱟᱱᱟ ᱾ ᱵᱟᱨᱟᱬᱟᱥᱤ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱦᱟᱹᱴᱤᱧ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱕᱓᱕ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱙᱓ ᱜᱟᱺᱴ ᱢᱤᱞ) ᱠᱟᱱᱟ ᱟᱨ ᱒᱐᱑᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱦᱚᱲ ᱮᱞ ᱫᱚ ᱓,᱖᱗᱖,᱘᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱦᱚᱲ ᱮᱞ

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱨᱟᱬᱟᱥᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱖᱗᱖,᱘᱔᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱤᱧᱚᱛ ᱨᱮ ᱗᱕ ᱟᱱᱟᱜ ᱴᱷᱟᱶ ᱮ ᱮᱢᱟᱫᱼᱟ (ᱜᱩᱴ ᱖᱔᱐ ᱠᱷᱚᱱ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒,᱓᱙᱙ ᱦᱚᱲ/ᱜᱟᱺᱴ ᱠᱤᱞᱚᱢᱤᱴᱚᱨ (᱖,᱒᱑᱐/ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱥᱮᱨᱢᱟ ᱨᱮ ᱱᱚᱸᱰᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱗.᱓᱒% ᱛᱟᱦᱮᱸ ᱠᱟᱱᱟ ᱾ ᱵᱟᱨᱟᱬᱟᱥᱤ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱐᱙ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱗.᱐᱕% ᱢᱮᱱᱟᱜᱼᱟ ᱾ ᱔᱓.᱔᱔% ᱦᱚᱲ ᱮᱞ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱵᱟᱝ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱦᱚᱲ ᱮᱞ ᱫᱚ ᱑᱓.᱒᱔% ᱟᱨ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱮᱞ ᱫᱚ ᱐.᱗᱘% ᱢᱮᱱᱟᱜᱼᱟ ᱾

ᱯᱟᱹᱨᱥᱤ ᱠᱚ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱖.᱑᱙% ᱦᱚᱲ ᱫᱚ ᱦᱤᱱᱫᱤ, ᱑᱙.᱖᱘% ᱫᱚ ᱵᱷᱳᱡᱽᱯᱩᱨᱤ ᱟᱨ ᱓.᱒᱔% ᱫᱚ ᱩᱨᱫᱩ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾ ᱵᱷᱳᱡᱽᱯᱩᱨᱤ ᱫᱚ ᱢᱩᱬ ᱞᱮᱠᱟᱛᱮ ᱵᱟᱨᱟᱬᱟᱥᱤ ᱨᱮᱠᱚ ᱨᱚᱲᱼᱟ ᱾

ᱰᱤᱵᱤᱡᱚᱱ

ᱱᱚᱣᱟ ᱦᱚᱱᱚᱛ ᱫᱚ ᱯᱮᱭᱟ ᱛᱚᱦᱥᱤᱞ ᱛᱮ ᱵᱮᱱᱟᱣ ᱟᱠᱟᱱᱟ: ᱵᱟᱨᱟᱬᱟᱥᱤ, ᱯᱤᱸᱰᱨᱟ ᱟᱨ ᱨᱟᱡᱟᱛᱟᱞᱟᱵᱽ ᱾ ᱱᱚᱣᱟ ᱯᱮᱭᱟ ᱨᱮᱱᱟᱜ ᱟᱹᱭᱩᱨ ᱫᱚ ᱢᱤᱫᱴᱟᱹᱝ ᱮᱥ.ᱰᱤ.ᱮᱢ. ᱦᱚᱛᱮᱛᱮ ᱠᱟᱹᱢᱤᱜᱼᱟ ᱾

ᱱᱚᱣᱟ ᱯᱮᱭᱟ ᱛᱚᱦᱥᱤᱞ ᱫᱚ ᱤᱨᱟᱹᱞ ᱵᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱟᱨᱟᱡᱤᱞᱟᱭᱤᱱ, ᱵᱟᱲᱟᱜᱟᱶ, ᱪᱤᱨᱚᱭᱜᱟᱶ, ᱪᱳᱞᱟᱯᱩᱨ, ᱦᱚᱨᱦᱩᱣᱟ, ᱠᱟᱥᱤᱵᱤᱫᱽᱭᱟᱯᱤᱴᱷ, ᱯᱤᱸᱰᱨᱟ ᱟᱨ ᱥᱮᱵᱟᱯᱩᱨᱤ ᱾

ᱨᱟᱡᱽᱟᱹᱨᱤ ᱠᱚ
᱘ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ: ᱯᱤᱸᱰᱨᱟ, ᱥᱤᱵᱽᱯᱩᱨ, ᱨᱳᱦᱱᱤᱭᱟ, ᱵᱟᱨᱟᱬᱟᱥᱤ ᱠᱚᱧᱮ, ᱵᱟᱨᱟᱬᱟᱥᱤ ᱮᱛᱚᱢ, ᱵᱟᱨᱟᱬᱟᱥᱤ ᱠᱮᱱᱴ, ᱥᱤᱵᱽᱯᱩᱨᱤ ᱟᱨ ᱟᱡᱽᱜᱟᱨᱟ ᱾

ᱥᱮᱪᱮᱫ
ᱡᱮᱜᱮᱛ ᱵᱤᱨᱫᱟᱹᱜᱟᱲ
 ᱵᱟᱱᱟᱨᱟᱥ ᱦᱤᱱᱫᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱢᱚᱦᱟᱛᱢᱟ ᱜᱟᱱᱫᱷᱤ ᱠᱟᱥᱤ ᱵᱤᱫᱽᱭᱟᱯᱤᱛᱷ ᱡᱮᱜᱮᱛ ᱵᱤᱨᱫᱟᱹᱜᱟᱲ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ




ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ